A Kormány 129/2013. (IV. 30.) Korm. rendelete a közúti közlekedés szabályairól szóló 1/1975. (II. 5.) KPM–BM együttes rendelet módosításáról
 (M A G YA R  K Ö Z L Ö N Y • 2013. évi 71. szám 50705)
A Kormány a közúti közlekedésről szóló 1988. évi I. törvény 48. § (3) bekezdés a) pont 9. alpontjában kapott felhatalmazás alapján, az Alaptörvény 15. cikk (1) bekezdésében meghatározott feladatkörében eljárva a következőket rendeli el:

1. § A közúti közlekedés szabályairól szóló 1/1975. (II. 5.) KPM–BM együttes rendelet (a továbbiakban: R.) 20. § (6) bekezdése helyébe a következő rendelkezés lép:

„(6) „Gyermekszállítás” (160/a. ábra): a gyermekeket szállító autóbusz vagy az iskolabusz elején és hátulján elhelyezett legálabb 40x40 cm méretű fényt kibocsátó vagy megvilágított tábla az álló jármű környezetében gyermekek közlekedésére figyelmeztet. Az így megjelölt

a) úttesten álló autóbuszt – a gyermekek be - és kiszállásának az autóbusz mindkét oldali első es hátsó irányjelzőjének egyidejű működtetésével jelzett időtartamában – kikerülni, és

b) autóbusz mellett – a párhuzamos közlekedésre nem alkalmas úttesten – elhaladni tilos.”

2. § Az R. 24. § (3) bekezdése helyébe a következő rendelkezés lép:

„(3) Lakott területen belül a járművek vezetői kötelesek az elindulási szándékot jelző, menetrend szerint közlekedő autóbusznak, trolibusznak, az iskolabusznak és a gyermekeket szállító autóbusznak a megállóhelyről való elindulását (a jobb szélső forgalmi sávba való besorolását) – ha ez hirtelen fékezés nélkül megtehető – lassítással, szükség esetén megállással is lehetővé tenni. Az autóbusz, az iskolabusz, a gyermekeket szállító autóbusz, valamint a trolibusz vezetője azonban ilyen esetben is csak akkor indulhat el, ha meggyőződött annak veszélytelenségéről.”

3. § Az R. 26. §-a a következő (6) bekezdéssel egészül ki:

„(6) A 16. § (1) bekezdés q) pontjában meghatározott jelzőtábla (84. ábra) alatt elhelyezett kiegészítő jelzőtáblán megjelölt távolságon belül – ha a közúti jelzésekből más nem következik – legfeljebb 30 km/óra sebességgel szabad közlekedni.”

4. § Az R. 39/A. § (1) bekezdése a következő g) ponttal egészül ki:

(Lakó-pihenő övezetbe – a „Lakó-pihenő övezet” jelzőtáblától a „Lakó-pihenő övezet vége” jelzőtábláig terjedő területre – csak a következő járművek hajthatnak be:)

„g) a mozgáskorlátozott személy által vezetett vagy az őt szállító jármű es annak vezetője.”

5. § (1) Az R. 40. § (5) bekezdés i) pontja helyébe a következő rendelkezés lép:

(Tilos megállni:)

„i) autóbuszöbölben, kivéve

ia) a kijelölt megállóhelyen megálló autóbuszt (trolibuszt), villamost,

ib) az utasok ki- es beszállásának idejére a személytaxit, a betegszállító gépjárművet, az iskolabuszt es a gyermekeket szállító autóbuszt, továbbá

ic) 20 es 6 óra között a kommunális szemét szállítására szolgáló járművet;”

(2) Az R. 40. § (5) bekezdése a következő n) ponttal egészül ki:

(Tilos megállni:)

„n) autóbusz forgalmi savban, kivéve

na) a kijelölt megállóhelyen megálló autóbuszt (trolibuszt), villamost,

nb) az utasok ki- es beszállásának idejére a személytaxit, a betegszállító gépjárművet, továbbá

nc) 20 es 6 óra között a kommunális szemét szállítására szolgáló járművet.”

(3) Az R. 40. § (9) bekezdése helyébe a következő rendelkezés lép:

„(9) A járdán a mozgásában korlátozott személy (vagy az őt szállító jármű vezetője) járművével, a betegszállító gépjármű, az iskolabusz, a gyermekeket szállító autóbusz, a kerékpár, a kétkerekű segédmotoros kerekpár es a kétkerekű motorkerékpár a (8) bekezdésben említett egyéb feltételek fennállása esetén akkor is megállhat, ha a megállást jelzőtábla vagy útburkolati jel nem engedi meg.”

6. § Az R. 48. § (12) bekezdés nyitó szövegrésze es a) pontja helyébe a következő rendelkezés lép:

„(12) Iskolabusszal abban az esetben szabad közlekedni, ha:

a) a 20. § (6) bekezdésében meghatározott tablóval és „Gyermekszállítás” felirattal megjelöltek,”

7. § Az R. 51/A. §-a helyébe a következő rendelkezés lép:

„51/A. § A 13. § (1) bekezdés g/1. es i/1. pontjában, a 14. § (13) bekezdésében, a 17. § (1) bekezdés e) pontjában, a 39/A. § (1) bekezdés g) pontjában, a 40. § (9) bekezdésében es a 41. § (3) bekezdésében említett jogosultság azt a mozgásában korlátozott személyt, valamint a mozgásában korlátozott személyeket szállító jármű vezetőjét illeti meg, aki a mozgásában korlátozott személy parkolási igazolványról szóló kormányrendelet szerint a parkolási igazolványt a járműben elhelyezte.”

8. § Az R. 1. számú függelek II. fejezete a következő y/1. ponttal egészül ki:

(A közúti járművekkel kapcsolatos fogalmak)

„y/1. Gyermekeket szállító autóbusz: az y) pontba nem tartozó, kizárólag gyermekek, tanulók es felnőtt kísérőjük szállítására igénybe vett – nem menetrend szerint közlekedő – autóbusz, amelyet a 20. § (6) bekezdésében foglaltak szerint a „Gyermekszállítás” táblával, továbbá „Gyermekszállítás” felirattal megjelölték.”

9. §  Ez a rendelet 2013. május 1-jén lép hatályba.

